Kimiyya wani ilimi ne da yake nazartar abubuwan dabi'a da suke kewaye da mu. Ilimin ya dogara kan wasu matakan gano hakikar abubuwa ta hanyar gwaje-gwaje da ake kira "experiment" a turance. Masana kimiyya na lura da yadda dabi'a ke tafiya a sararin duniya ta hanyar lura, dandano, ji, gani ko shinshina. Dakin da ake gwaje-gwajen kimiyya shi ake kira da "laboratory" a turance. Kimiyya ta rabu gidaje daban-daban amma tushen su ya hada da ilimin rayuwa da ake kira da Biology, ilimin Fiziks da kuma ilimin Kemistare. Akwai ilimai da yawa da suka fita daga karkashin Kimiyya kamar na sararin subhna da ake kira da "Cosmology", na taurari da ake kira da "Astronomy", na kananun abubuwa da ake kira da "Quantum Mechanics", da dai sauran su da yawa. Akwai kuma wasu iliman da suke dan ganta kansu da kimiyya saboda suna kwatanta yadda kimiyyar ke aiki a tsarin binciken su. Irin wadannan ilimai sun hadu a bangaren da ake kira Kimiyyar Jama'a (Social Science) kamar Kimiyyar Tattalin Arziki (wadda take daban ayyukkan tattalin arziki), Kimiyyar siyasa (Political Science) da kuma ilimin halayyar jama'a (Sociology).